Spis č. MK/A/2021/16840

**Verejný obstarávateľ:** Mesto Košice, Trieda SNP 48/A, 040 11 Košice

**Zákazka: Športová hala Angels aréna – rekonštrukcia a modernizácia**

**Vysvetlenie súťažných podkladov č. 11**

**Žiadosť o vysvetlenie 07.10.2021, 10:19:51**

**Otázka č. 1:**

Na základe vysvetlenia č. 9 Odpoveď k otázke č. 3 ohľadne keramickej dlažby a obkladu.  
Odpovedali ste, že pri oceňovaní je potrebné zohľadniť vyjadrenie pamiatkového úradu zo dňa 30.9.2020, číslo konania: KPUKE-2020/1977-4/90483/KI,DU: kde jasne sa vyjadril pamiatkový úrad, že keramická dlažba je pre tieto priestory málo vhodná. VO aj napriek tomu nerešpektuje vyjadrenie pamiatkového úradu KPUKE-2020/1977-4/90483/KI,DU a ponecháva vo výkaze výmer keramickú dlažbu. Pamiatkový úrad odporúča dlažbu terazzovu, keramitovú resp. liate terazzo - umelo kameninu , leštený betón a podobne. Máme za to, že dodržiavať vyjadrenia pamiatkového úradu by mal v prvom rade investor a VO, a neprenášať túto zodpovednosť na zhotoviteľa. Stále tvrdíme, že položka č. 228 - Keramické dlaždice - nie je dostatočne definovaná a ani nerešpektuje rozhodnutie a vyjadrenie KPU z 30.9.2021  
Obkladačky keramické položka č. 244 - tiež nie sú definované, ak sa KPU vyjadril, že obklady majú byť menších a stredných rozmerov, tak nech VO určí rozmery po konzultácii s KPU.  
Preto žiadame VO, aby vykonal nápravu a konečne určil aké dlažby a s akou hrúbkou budú použité a určil rozmery pri obkladoch , aby každý záujemca mal rovnaké podmienky pre spracovanie cenovej ponuky. Takéto odpovede VO vedú k tomu, že budú vznikať práce naviac počas realizácie a to len preto, že VO nedoriešil počas verejnej súťaže jasne zadefinované otázky a odpovedá len vyhýbavo. Chceme upozorniť, že rozhodnutie KPUKE-2020/1977-4/KI,DU je adresované investorovi mestu Košice a preto VO a investor nech neprenáša zodpovednosti a úlohy, ktoré mu vyplývajú z tohto vyjadrenia na záujemcu vo VO.  
Podľa §10 odsek 2 zákona o VO Verejný obstarávateľ a obstarávateľ musia dodržať princíp rovnakého zaobchádzania, princíp nediskriminácie hospodárskych subjektov, princíp transparentnosti, princíp proporcionality a princíp hospodárnosti a efektívnosti. Podľa Vašej odpovede č. 3 máme pochybnosti, či VO pristupuje k tejto súťaži podľa princípov hospodárnosti a efektívnosti hlavne čo sa týka využitia finančných prostriedkov.

***Odpoveď:***

V stanovisku KPUKE-2020/19277/904483/KI,DU zo dňa 6.11.2020 v časti odôvodnenie vydania záväzného stanoviska na strane „7“ KPÚ určil povinnosť predložiť realizačný projekt v dvoch fázach ktoré je citované aj v stanovisku KPUKE-2021/14065-5/67045//KI zo dňa 13.08.2021 a to :

1. **Realizačnú projektovú dokumentáciu**, ktorú je nutné predložiť v predstihu pred začatím stavby (požiadavka č.2 záväzného stanoviska zo dňa 6.11.2020) – splnené s vydaním záväzného stanoviska zo dňa 13.08.2021
2. **Dokumentáciu finálnych úprav,** ktorú je nutné predložiť v dostatočnom predstihu pred ukončením stavby (požiadavka č.11 zo dňa 6.11.2020) pritom  v záväznom stanovisku č. KPUKE-2021/14065-5/67045/DI z-o dňa 13.08.2021 presne zadefinoval čas predloženia tejto dokumentácie na 60 dní pred ukončením stavby.

* Zároveň KPÚ ako dotknutý orgán v bodoch č.4 a č.5 uvedeného stanoviska (zo dňa 13.08.2021) určil povinnosť prerokovať návrh podláh v štádiu rozpracovanosti. Máme za to, keďže to spadá do fázy RPD finálnych úprav, že je to vo fáze realizácie stavby. Touto povinnosťou musí byť poverený zhotoviteľ stavby ako dodávateľ výrobnej dokumentácie stavby na čo je vytvorený priestor vo výkaze výmer viď. položka č.252 v časti 01 – SO 01 Športová hala - ASR
* **K problematike dlažieb** sa dopracoval výkres č.20 – Pôdorys 1.NP a 2.NP, Kladačský plán nášľapných vrstiev podláh – Nový stav (je súčasťou odovzdaného projektu), kde sa presne definuje druh podláh v jednotlivých priestoroch a miestnostiach. Presný kladačský plán musí obsahovať dokumentácia finálnych úprav po konzultácii a presnom odsúhlasení KPÚ Košice v uvedených termínoch
* **K problematike obkladov** máme presne zadefinované vo výkresoch č. 10 Pôdorys 1.NP – Nový stav a č.11 Pôdorys 2.NP – Nový stav (m2 a výšky obkladov). Presný kladačský plán vrátane rozmerov musí obsahovať dokumentácia finálnych úprav po konzultácii a presnom odsúhlasení s KPÚ Košice v uvedených termínoch
* Prikladáme aktualizovaný výkres č.10 Pôdorys 1.NP – Nový stav ( s doplnenými výškami obkladov) V predloženom výkaze výmer (položka č.244) sú objemy obkladov počítane do výšky 2100 mm pre 1. a 2.NP,



**Žiadosť o vysvetlenie 08.10.2021, 10:47:26**

**Otázka č. 1:**

vo „Vysvetlení č.10“ sú zmeny podľa odpovedí VO v 6-tich položkách (p.č.140, 151, 153, 179, 180, 203). Vo VV sú zmeny prevedené v popise a v množstvách v 68 položkách.  
Vie VO upresniť, kde sa nachádzajú vysvetlenia pre zvyšných 62 položiek?

***Odpoveď:***

K VV časti 02 – SO 01.1a Športová hala – Zdravotechnika uvádzame :

**K položkám č.140, 151, 153, 179, 180, 203 platí stanovisko vo Vysvetlení súťažných** **podmienok č.10**

**K ostatným položkám VV k 6.10.2021 uvádzame s porovnaním s VV k 27.9.2021 :**

**Položky 1 – 17** sú aktualizované objemy bez zmien v popisoch v položkách **č.8 a 14** z dôvodu chýb v prepočtoch

**Položky 18 – 19** bez zmien

**Položky 20 – 34** bez zmien

**Položky 35 – 43** bez zmien

**Položky 44 – 67** bez zmien

**Položky 68 – 101** aktualizovaný počet bez zmien v popisu v položke č.85 z dôvodu chyby v prepočte

**Položky 102 – 148** aktualizované objemy bez zmien v popisu položky č. 122,123,124 a 148 z dôvodu chýb v prepočtoch

**Položka č.149** vo VV k 27.9.2021 vypustená viď. stanovisko vo Vysvetlení súťažných podmienok č.10

**Položky 149 – 190** sú bez zmien v popisoch len vo VV k 6.10.2021 došlo k posunu položiek z dôvodu vypustenia položiek č.149 a 183 (viď. VV k 27.9.2021) a vloženie novej položky č.177 a nahradenie položky č.183 novým popisom vo VV k 6.10.2021

**Ku konštatácii k 68 položkám s prevedenými zmenami v popise a množstvách z odpovedi vyplýva, že sú neopodstatnené**

**Upozorňujeme, že platí číslovanie položiek z VV k 6.10.2021**

V Košiciach dňa 12.10.2021

Vypracoval: referát výstavby v spolupráci s projektantom, referát verejného obstarávania